קייט בוסוורת'

קת'רין אן "קייט" בוסוורת (באנגלית: Catherine Ann "Kate" Bosworth; נולדה ב-2 בינואר 1983) היא שחקנית ודוגמנית אמריקאית. את תפקידיה הראשונים עשתה בוסוורת' בסרטים "הלוחשת לסוסים" <small>(1998)</small> ו"לזכור את הטיטאנים" <small>(2000)</small>, ולאחר מכן כיכבה בתפקיד הראשי בלהיט הקופתי "בלו קראש" <small>(2002).</small>

היו לה גם תפקידים בסרטים עצמאיים, וגילמה את דון שילר בסרט הפשע "וונדרלנד" <small>(2003)</small> וגילמה את סנדרה די בדרמה הביוגרפית "מעבר לים" <small>(2004).</small> בהמשך, היא גילמה את דמותה של לויס ליין בסרט "סופרמן חוזר" <small>(2006</small>), בשנים שלאחר מכן היא זכורה בין היתר מתפקידיה בסרטים "21" <small>(2008)</small>, "כלבי הקש" <small>(2011)</small>, בדרמה "עדיין אליס" <small>(2014</small>) ובסרט האימה "להתעורר מפחד" <small> (2016).</small> 

==ביוגרפיה==
בוסוורת' נולדה בלוס אנג'לס, קליפורניה וגדלה בסן פרנסיסקו, קליפורניה, היא בתם היחידה של פטרישיה (לבית פוטר), עקרת בית, והרולד בוסוורת', מנהל לשעבר בחברת Talbots. בילדותה היא והוריה היו עוברים ממקום למקום בשל עבודתו של אביה. את רוב ילדותה היא העבירה בחוף המערבי של ארצות הברית. 

רוב ילדותה ונעוריה, בוסוורת' התעניינה בקריירה של רוכבת סוסים מקצועית, בעיקר לאחר שזכתה בתחרות רכיבה על סוסים בגיל 14. בעת לימודיה בבית הספר התיכון היא למדה צרפתית, ונכון להיום היא דוברת צרפתית שוטפת. היא הייתה בנבחרות הכדורגל והלקרוס. בוסוורת' התקבלה בעבר לאוניברסיטת פרינסטון, אך בשל שהחלה באותה תקופה קריירת משחק ונעדרה הרבה, האוניברסיטה ביטלה את התקבלותה.

בוסוורת' נולדה עם הטרוכרומיה - יש לה עין אחת כחולה ועין אחת חומה-ירוקה.

==קריירה==
בוסוורת', 2011
תפקידה הראשון של בוסוורת' על המסכים הגדולים היה בסרט הדרמה של רוברט רדפורד "הלוחש לסוסים" (1998) בו שיחקה את ג'ודית, זאת לאחר שמפיקי הסרט חיפשו נערה שמנוסה ברכיבה על סוסים. הסרט קיבל ביקורות חיוביות. בשנת 2000 היא כיכבה בסדרת הדרמה של רשת The WB "אמריקאים צעירים", בה שיחקה את בלה בנקס, נערת עיירה ממוצעת שעובדת בתחנת דלק קרובה לבית ספרה. הסדרה בוטלה לאחר זמן קצר. באותה שנה, היה לה תפקיד קטן בסרטו של בועז יכין "לזכור את הטיטאנים" וקיבלה את התפקיד הראשי בסרט "התחלה חדשה" לצד כריס אוונס.. ב-2001, היא עברה ללוס אנג'לס במטרה להשיג קריירת משחק מצליחה.

הפריצה הקולנועית שלה הייתה ב-2002, כשכיכבה בסרט "בלו קראש". פיטר טרבס מרולינג סטון אמר על עליה: "בוסוורת' היא כוכבת בהתהוות". הסרט קיבל ביקורות חיוביות, וגרף 40 מיליון דולר בארצות הברית. לאחר ההצלחה של בלו קראש, בוסוורת' קיבלה תפקידים בסרטים "חוקי המשיכה" (2002) ו"וונדרלנד" (2003) לצד ואל קילמר, בו שיחקה את חברתו הנערה של שחקן הפורנו ג'ון הולמס.

בשנת 2004 היא שיחקה את התפקיד הראשי בסרט הקומדיה המצליח "לזכות בדייט עם טד המילטון" לצד טופר גרייס. הסרט חווה כישלון בהכנסות ובתגובות המבקרים. באותה שנה היא שיחקה את סנדרה די בסרט "מעבר לים". הסרט קיבל ביקורות מעורבות ונכשל בקופות. בשנת 2005, בוסוורת' שיחקה את שלי בסרט "לגעת במילים", חידוש של ספר בעל אותו שם. הסרט מציג חייהם של משפחה יהודית ממוצעת. בוסוורת' הייתה הדוגמנית של חברת הטיפוח רבלון. היא דורגה במקום ה-60 ברשימת "100 הנשים הסקסיות ביותר לשנת 2005" של מגזין FHM, במקום ה-38 ברשימת "100 השוות - 2005" של מקסים ובמקום ה-8 באותה רשימה של "מקסים" בשנת 2006.

לאחר אודישנים רבים שאליהם נבחנו גם שחקניות רבות אחרות, בוסוורת' לוהקה לתפקיד לויס ליין בסרט גיבורי העל של בריאן סינגר "סופרמן חוזר" (2006). בסרט היא כיכבה לצד קווין ספייסי (ששיחק לצדה ב"מעבר לים") בתפקיד לקס לות'ר וברנדון ראות' בתפקיד סופרמן. הסרט הצליח בקופות וקיבל בעיקר ביקורות חיוביות. עם זאת, הופעתה של בוסוורת' בסרט קיבלה ביקורות שליליות; אנת'וני ליין מהניו יורקר ביקר את הופעתה כשהשוותה אותה לשחקניות קודמות שגילמו את הדמות בקולנוע ובטלוויזיה: "לויס ליין החדשה, קייט בוסוורת', לא מגיעה לקרסוליים של מרגו קידר, או, לצורך העניין, של טרי האטצ'ר". מיק לאסל מהמגזין San Francisco Chronicle חש כי בוסוורת' בת ה-22 הייתה פשוט צעירה מדי כדי לגלם את הדמות. למרות הביקורות השליליות שקיבלה, בוסוורת' אהבה את החוויה בעבודה על הסרט. בריאיון למגזין "Teen Vogue" באוגוסט 2006 היא סיפרה: "אני מרגישה קצת יותר שלמה אחרי החוויה הזאת". הסרט גרף 52 מיליון דולר בסוף השבוע הראשון לצאתו, והרוויח 391 מיליון דולר ברחבי העולם.

בשנת 2007 בוסוורת' כיכבה בדרמה הפסיכולוגית "נערה בפארק" לצד סיגורני ויבר וקרי ראסל. בסרט היא שיחקה את לואיז, נערה מתוסבכת שנלקחת תחת חסות דמותה של ויבר. את הסרט כתב וביים זוכה פרס פוליצר דייוויד אובורן. הקרנת הבכורה של הסרט הייתה ב-2007 בפסטיבל הסרטים הבינלאומי בטורונטו. אליסה סימון ממגזין וראייטי טענה שבוסוורת' "עשתה כמיטב יכולתה, אבל הדמות שלה יותר מדי מתישה". בתחילת שנת 2007, 

בשנת 2008 השתתפה בוסוורת' בסרט "21" בבוסטון ולאס וגאס. בסרט היא שיתפה פעולה בפעם השלישית עם השחקן קווין ספייסי. הסרט קיבל ביקורות מעורבות. הסרט הבא שבוסוורת' לקחה בו חלק הוא "דרכו של לוחם" משנת 2010 שצולם בניו זילנד, ומככבים בו השחקן הקוריאני ז'אנג דונג-גאן וג'פרי ראש.

בשנת 2016 שיחקה לצד תומאס ג'יין בסרט האימה "להתעורר מפחד" שביים מייק פלנגן. בנוסף, שיחקה בסרט הפעולה "מתח גבוה" לצידם של ג'ון טרבולטה, שרון סטון ואמילי אולרופ.

בשנת 2018 כיכבה בסרט האימה הפוסט-אפוקליפטי "משקי בית" בגילומה של נינה ווסט, לצדם של טיילר הקלין ולאנס רדיק. 

בספטמבר 2018 פורסם כי בוסוורת' לוהקה לתפקיד הראשי של KC בסדרת המדע הבדיוני של נטפליקס "אי מציאות"' שיצאה לשירות הסטרימינג של נטפליקס ב-12 בספטמבר 2019.

=== אופנה ודוגמנות ===
לבוסוורת' יש ליין תכשיטים בשם "JewelMint" אותו ייצרה עם חברתה הסטייליסטית שר קולטר. הליין הושק לחנויות באוקטובר 2010, ופורסם במגזינים "לוס אנג'לס טיימס", "InStyle", "Teen Vogue", "פיפל", "In Touch Weekly" ו"OK!".

בינואר 2008, בוסוורת' נהייתה הפנים החדשות של חברת האופנה קלווין קליין.

== חיים אישיים ==
במהלך צילומי הסדרה "Young Americans" הכירה את השחקן מאט זוקרי, איתו ניהלה מערכת יחסים בין השנים 2000–2002.<ref></ref> בין השנים 2002–2006, היא הייתה בזוגיות עם השחקן האנגלי אורלנדו בלום, לאחר שהכירו בפרסומת של חברת הביגוד "גאפ". בהמשך היא יצאה עם הדוגמן הבריטי ג'יימס רוסו, זאת לאחר שהשניים הכירו ב-2006, במסיבת אפטר-פארטי של מעצב האופנה מארק ג'ייקובס. רוסו העניק לה את השיר "To Make You Mine". לאחר מערכת היחסים שלה עם רוסו, ב-2009, היא ניהלה זוגיות עם השחקן השוודי אלכסנדר סקושגורד, עד שהשניים נפרדו ביולי 2011.

באמצע 2011, היא החלה לצאת עם הבמאי האמריקאי מייקל פוליש, אותו הכירה מוקדם יותר באותה שנה כאשר ביים אותה בסרט "Big Sur". הם הודיעו על אירוסיהם באוגוסט 2012, ונישאו ב-31 באוגוסט 2013, בעיירה פיליפסבורג <small>(אנ')</small>, מונטנה. בוסוורת' הפכה לאימו החורגת של ג'ספר, בנו של פוליש מנישואים קודמים, שלדברי בוסוורת' הייתה "המתנה הבלתי צפויה הגדולה ביותר בחייה". באוגוסט 2021, היא הודיעה על גירושייה מפוליש. 

בינואר 2022 דווח כי בוסוורת' נמצאת במערכת יחסים עם השחקן ג'סטין לונג. במרץ 2023, דווח כי בוסוורת' ולונג מאורסים. במאי 2023, פורסם כי הזוג התחתן.

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1998
|הלוחש לסוסים
|ג'ודית
|
|-
| rowspan="2" |2000
|התחלה חדשה
|קורטני דוקארטי
|
|-
|לזכור את הטיטאנים
|אמה הויט
|
|-
| rowspan="2" |2002
|בלו קראש
|אן מארי צ'אדוויק
|
|-
|חוקי המשיכה
|קלי
|
|-
|2003
|וונדרלנד
|דון שילר
|
|-
| rowspan="2" |2004
|לזכות בדייט עם טד
|רוזאלי פאטצ'
|
|-
|מעבר לים 
|סנדרה די
|
|-
|2005
|לגעת במילים
|שאלי
|
|-
|2006
|סופרמן חוזר
|לויס ליין
|
|-
|2007
|נערה בפארק
|לואיס
|
|-
|2008
|21
|ג'יל טיילור
|
|-
|2010
|דרכו של לוחם
|לין
|
|-
| rowspan="4" |2011
|ציפורים קטנות
|בוני מולר
|
|-
|עוד יום שמח
|אליס
|
|-
|מה שקורה בחיים
|דינה
|
|-
|כלבי הקש
|איימי סאמר
|
|-
| rowspan="2" |2012
|בלאק רוק
|שרה
|
|-
|And While We Were Here
|ג'יין ביירן
|
|-
| rowspan="3" |2013
|ביג סור
|בילי
|
|-
|סרט 43
|ארלין
|
|-
|בחזית
|קאסי בודין
|
|-
| rowspan="2" |2014
|עדיין אליס
|אנה
|
|-
|Amnesiac 
|הילרי
|גם מפיקה בפועל
|-
| rowspan="3" |2015
|מתח גבוה
|ביילי
|
|-
|תשעים דקות בגן עדן
|אווה פייפר
|
|-
|אוטובוס 657
|סידני סילבה
|
|-
| rowspan="2" |2016
|להתעורר מפחד 
|ג'סי הובסון
|
|-
|Hot Bot
|
----
|מפיקה בפועל 
|-
|2017
|Nona
|
|גם מפיקה בפועל
|-
|2018
|The Domestics
|נינה מונרו ווסט
|
|-
| rowspan="2" |2020
|The Devil Has a Name
|ג'יג'י קאטלר
|
|-
|לפני הסערה
|טרוי בארט
|
|-
|2021
|אינדיאני פראי
|גרטה פטרסון
|
|-
| rowspan="5" |2022
|The Immaculate Room
|קייט
|
|-
|בלילות הקיץ
|היידי
|
|-
|ברברי
|מליסה
|
|-
|House of Darkness
|מינה מארי
|
|-
|מעבר לחוק
|אסטל
|
|-
| rowspan="4" |2023
|Confidential Informant
|אנה מוראן
|
|-
|The Locksmith
|בת' פישר
|
|-
|Last Sentinel
|
|
|-
|Bunker
|טריסה
|
|-
|TBA
|Carrier
|שרה פירסון
|
|}
*

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1997
|הרקיע השביעי
|תלמידה
|2 פרקים
|-
|2000
|Young Americans 
|בלה בנקס
|תפקיד ראשי; 8 פרקים
|-
|2015–2016
|The Art of More
|רוקסנה ויטמן
|תפקיד ראשי (2 עונות); 20 פרקים
|-
| rowspan="2" |2017
|SS-GB
|ברברה בארגה
|5 פרקים
|-
|ארוכה הדרך הביתה <small>(אנ')</small>
|ג'ינה דמוני
|תפקיד ראשי; 8 פרקים
|-
|2019
|אי-מציאות
|קייסי
|7 פרקים
גם מפיקה
|}
*

==קישורים חיצוניים==

* 
* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:רוכבות סוסים אמריקאיות
קטגוריה:נשים בודהיסטיות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983